تبسم عدنان

**تبسم عدنان** (پیدائش: 1977ء) پاکستانی خواتین کے حقوق کے تحفظ کی فعال کارکن ہیں۔ انھیں پاکستانی خواتین کے لیے انصاف کے حصول کے لیے کی جانے والی کوششوں پر امریکی محکمہ خارجہ کا 2015ء کا بین الاقوامی خواتین کی جرات کا ایوارڈ بھی ملا۔

### سیرت
تبسم عدنان 1977ء میں پیدا ہوئیں۔ انھوں نے وادی سوات میں پرورش پائی۔ 13 سال کی عمر میں ان کی شادی ہوئی وہ چار بچوں کی والدہ اور گھریلو تشدد کا شکار خاتون ہیں جنھوں نے گھریلو تشددکی وجہ سے اپنے شوہر سے طلاق لے لی۔ تبسم نے مقامی امدادی گروپ کے زیر اہتمام خواتین کو بااختیار بنانے کے پروگرام میں بھی شرکت کی۔ انھوں نے فیصلہ سازی کے عمل میں حصہ لینے کی خواتین کی صلاحیت کو تبدیل کرنے کے لیے کام کرنے کی ترغیب دی۔ ابتدا میں انھوں نے صرف سوات امان جرگہ سے رجوع کیا ، لیکن ان کی تجویز کو مسترد کر دیا گیا۔

### اپنا جرگہ
مئی 2013ء میں، تبسم عدنان نے اپنا ایک جرگہ شروع کیا۔ یہ ملک میں خواتین کے ذریعہ چلاءے جانے والا پہلا جرگہ ہے۔ روایتی طور پر، اس خطے میں خواتین کو مردوں کے تنازعات کو حل کرنے کے لیے استعمال کیا جاتا ہے، قرضوں اور جرائم کے بدلہ لینے کے لیے خواتین کی شادی کی جاتی ہے۔ ان کی 25 رکنی جرگہ خواتین پولیس اور روایتی عدالتی نظام پر دباؤ ڈالتی ہے کہ وہ متاثرہ افراد کو قانونی مدد فراہم کرے ۔خوونڈو جرگہ یا بہنوں کی کونسل، نے خواتین کے لیے مفت معاونت کے لیے خواتین کی وکالت کے لیے انصاف کی حمایت فراہم کرنے کے علاوہ۔ خواتین اور بچیوں کی صحت کا تحفظ؛ روایتی گھریلو اور غیر روایتی پیشہ ورانہ مہارتوں کی تربیت؛ مائیکرو فنانسنگ، امن مذاکرات ، انصاف اور ووٹنگ کے لیے خواتین تک رسائی۔ اور وہ تمام قوانین جو خواتین کو تشدد سے بچاتے ہیں ، خاص طور پر، غیرت کے نام پر قتل، جہیز کی ہراسانی، تیزاب حملوں اور تشدد سے بچاو کے لیے کام کیا  ۔ ابتدائی طور پر خوونڈو جرگہ کی مردوں کے جرگوں اور خواتین کے نامور ممتاز کارکنوں نے مخالفت کی تھی  2014ء میں ایک واقعہ پیش آیا ، جس نے تبسم عدنان کے گروپ کے بارے میں عوامی تاثرات کو تبدیل کر دیا۔ ایک بچے کے ساتھ عصمت دری کی گئی اور حکام کارروائی کرنے میں ناکام رہے۔ خوونڈو جرگہ نے ایک احتجاجی واک کا اہتمام کیا جس سے اس کیس کی نمائش ہوئی۔ ملزمان کو حراست میں لیا گیا اور پشتون تاریخ میں پہلی بار ، تبسم عدنان نامی خاتون سے مرد جرگے پر بیٹھنے اور اس معاملے میں انصاف کی فراہمی میں مدد کرنے کو کہا گیا۔ پہلے احتجاج کے بعد سے  خواتین نے کامیابی کو دہراتے ہوئے اور جولائی ، 2014ء میں ، عدنان اور خوونڈو جرگہ نے شادی بیاہ پر پابندی والے قانون کی منظوری کے لیے لابنگ کی تھی۔ مذہبی عوامل کے سخت احتجاج کے باوجود  سندھ اسمبلی نے اٹھارہ سال سے کم عمر کے کسی فرد کے لیے شادیوں پر پابندی  متفقہ طور پر منظور کی  اور دسمبر، 2014ء میں ، پنجاب اسمبلی نے متفقہ طور پر ایک موجودہ قانون میں ترمیم پر کام کرنے کی قرارداد منظور کی ۔ مردوں کے جرگے میں پہلی کامیابی کے بعد ، عدنان کو "خواتین کے معاملات" سے نمٹنے والے دوسرے معاملات میں حصہ لینے کی دعوت دی گئی ہے۔ اگرچہ انھیں اب بھی دھمکیاں مل رہی ہیں ، لیکن تبسم عدنان نے اپنا کام جاری رکھا ہے ، کیوں کہ ان کا ماننا ہے کہ خواتین کو فیصلہ سازی کے عمل کا حصہ بننا چاہیے جس سے ان کی زندگی متاثر ہوتی ہے  ۔

### ایوارڈ
2013ء میں، تبسم عدنان کو ہیومن ڈیفنڈر ایوارڈ سے نوازا گیا 2014ء میں وہ این پیس امپاورمنٹ ایوارڈ کے لیے نامزد تھیں،  وہ نیلسن منڈیلا ایوارڈ 2016ء بھی جیت چکی ہے۔

## حوالہ جات

زمرہ:1977ء کی پیدائشیں
زمرہ:بقید حیات شخصیات
زمرہ:پاکستانی فعالیت پسند برائے انسانی حقوق
زمرہ:پاکستانی فعالیت پسند برائے حقوق نسواں
زمرہ:پشتون شخصیات
زمرہ:ضلع سوات کی شخصیات
زمرہ:سوات امان جرگہ
زمرہ:پشتون خواتین
زمرہ:پاکستانی فعالیت پسند برائے شہری حقوق
زمرہ:پاکستانی خواتین
زمرہ:پاکستان میں پیدا ہونے والی شخصیات بلحاظ شہر